ΚΑΝΟΝΙΣΜΟΣ (ΕΚ) αριθ. 796/95 ΤΗΣ ΕΠΙΤΡΟΠΗΣ της 7ης Απριλίου 1995 για την τροποποίηση του κανονισμού (ΕΟΚ) αριθ. 1858/93 για τη θέσπιση των λεπτομερειών του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς αντισταθμιστικής ενίσχυσης για την απώλεια εσόδων από την εμπορία στον τομέα της μπανάνας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 12 παράγραφος 8 και το άρθρο 14,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια κοινής γεωργικής πολιτικής (3), όπως τροποποιήθηκε από τον κανονισμό (ΕΚ) αριθ. 150/95 (4), και ιδίως το άρθρο 12,

Εκτιμώντας:

ότι με τον κανονισμό (ΕΟΚ) αριθ. 1858/93 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 705/95 (6), καθορίστηκαν οι λεπτομέρειες εφαρμογής του καθεστώτος αντισταθμιστικής ενίσχυσης για την απώλεια εσόδων από την εμπορία στον τομέα της μπανάνας 7 ότι από την 1η Φεβρουαρίου 1995, με το άρθρο 13 παράγραφος 2 του κανονισμού (ΕΟΚ) αριθ. 3813/92 τροποποιήθηκε η αξία σε Ecu ορισμένων τιμών και ποσών προκειμένου να εξουδετερωθούν οι επιπτώσεις της κατάργησης του διορθωτικού συντελεστή 1,207509, ο οποίος επεβάλλετο μέχρι την 31η Ιανουαρίου 1995 στους συντελεστές μετατροπής που εχρησιμοποιούντο για τη γεωργία 7 ότι οι νέες αξίες σε Ecu των σχετικών τιμών και ποσών έχουν καθορισθεί από την 1η Φεβρουαρίου 1995 σύμφωνα με τους κανόνες που αναφέρονται στο άρθρο 13 παράγραφος 2 του κανονισμού (ΕΟΚ) αριθ. 3813/92 και στο άρθρο 18 παράγραφος 1 του κανονισμού (ΕΟΚ) αριθ. 1068/93 της Επιτροπής της 30ής Απριλίου 1993 περί λεπτομερειών καθορισμού και εφαρμογής των ισοτιμιών μετατροπής που χρησιμοποιούνται στον γεωργικό τομέα (7), όπως τροποποιήθηκε τελευταία από τον κανονισμό (ΕΚ) αριθ. 157/95 (8) 7 ότι πρέπει, προκειμένου να αποφευχθεί η σύγχυση και να διευκολυνθεί η εφαρμογή του καθεστώτος αντισταθμιστικής ενίσχυσης για την απώλεια εσόδων από την εμπορία, να αντικατασταθεί η αξία σε Ecu των κατ' αποκοπήν εσόδων αναφοράς που καθορίζονται στο άρθρο 2 παράγραφος 2 του κανονισμού (ΕΟΚ) αριθ. 1858/93 από την έναρξη της περιόδου εμπορίας που καλύπτει τους μήνες Μάρτιο και Απρίλιο 1995 7 ότι ο κανονισμός (ΕΟΚ) αριθ. 1858/93 περιλαμβάνει ορισμένες μεταβατικές διατάξεις για τη θέση σε εφαρμογή του καθεστώτος, οι οποίες δεν είναι πλέον εφαρμόσιμες 7 ότι, για λόγους σαφήνειας, πρέπει να καταργηθούν 7 ότι πρέπει επίσης, λαμβανομένης υπόψη της εμπειρίας, να παραταθούν οι περίοδοι κατάθεσης αιτήσεων για την προκαταβολή και το υπόλοιπο ποσό της ενίσχυσης 7 ότι, για λόγους ορθής διαχείρισης, πρέπει να προβλεφθεί η έναρξη ισχύος των διατάξεων του παρόντος κανονισμού χωρίς καθυστέρηση 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μπανάνας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1858/93 τροποποιείται ως εξής:

1. Στο άρθρο 1 το δεύτερο εδάφιο καταργείται.

2. Η παράγραφος 2 του άρθρου 2 αντικαθίσταται από το ακόλουθο κείμενο:

«2. Τα κατ' αποκοπήν έσοδα αναφοράς καθορίζονται σε 59,29 Ecu ανά 100 χιλιόγραμμα καθαρού βάρους πράσινων μπανανών που εξάγονται από το χώρο συσκευασίας.»

3. Το άρθρο 6 καταργείται.

4. Η παράγραφος 2 του άρθρου 7 αντικαθίσταται από το ακόλουθο κείμενο:

«2. Οι αιτήσεις υποβάλλονται:

α) όσον αφορά τις προκαταβολές, το αργότερο στις 20 του μηνός Μαρτίου, Μαΐου, Ιουλίου, Σεπτεμβρίου και Νοεμβρίου για τις μπανάνες οι οποίες πράγματι τέθηκαν στο εμπόριο κατά την περίοδο των δύο μηνών που προηγούνται του μηνός της υποβολής της αίτησης 7 β) όσον αφορά την πληρωμή του υπολοίπου ποσού της ενίσχυσης, το αργότερο στις 31 Ιανουαρίου του έτους που έπεται εκείνου για το οποίο ζητείται η ενίσχυση. Στο υπόλοιπο ποσό περιλαμβάνονται:

- η ενίσχυση για τις μπανάνες που διατίθενται στο εμπόριο κατά την περίοδο Νοεμβρίου-Δεκεμβρίου,

- καθώς και, ενδεχομένως, η προσαρμογή των ποσών που καταβλήθηκαν για τις μπανάνες που τέθηκαν στο εμπόριο κατά τις περιόδους που αναφέρονται στο στοιχείο α) με βάση το οριστικό ποσό της ενίσχυσης.»

5. Το δεύτερο εδάφιο του άρθρου 8 καταργείται.

6. Το άρθρο 9 αντικαθίσταται από το ακόλουθο κείμενο:

«Άρθρο 9 1. Σε περίπτωση υπέρβασης των ποσοτήτων που καθορίζονται ανά περιφέρεια στο άρθρο 12 παράγραφος 2 του κανονισμού (ΕΟΚ) αριθ. 404/93, η ενίσχυση χορηγείται για όλες τις αιτηθείσες ποσότητες μέχρι του ορίου συνολικής ποσότητας 854 000 τόνων καθαρού βάρους.

2. Εάν συνολικός όγκος των ποσοτήτων που διατέθηκαν πράγματι στο εμπόριο υπερβαίνει τους 854 000 τόνους, οι ποσότητες που διατίθενται στο εμπόριο και δικαιούνται ενίσχυσης μειώνονται για κάθε σχετική περιφέρεια παραγωγής ανάλογα με την υπέρβαση της ποσότητας που καθορίζεται για την εν λόγω περιφέρεια.

Η Επιτροπή καθορίζει τα ποσοστά μείωσης που εφαρμόζονται για κάθε περιφέρεια και τα ανακοινώνει στα κράτη μέλη.

Σε περίπτωση εφαρμογής του δευτέρου εδαφίου, οι αρμόδιες αρχές εφαρμόζουν ενιαίο ποσοστό μείωσης στις ποσότητες που αφορά κάθε αίτηση ενίσχυσης.»

7. Το άρθρο 11 αντικαθίσταται από το ακόλουθο κείμενο:

«Άρθρο 11 Η ισοτιμία που εφαρμόζεται για τη μετατροπή σε εθνικό νόμισμα των ποσών των προκαταβολών και της ενίσχυσης είναι η γεωργική ισοτιμία που ισχύει την πρώτη ημέρα καθεμίας από τις περιόδους εμπορίας που καθορίζεται στο άρθρο 7 παράγραφος 2.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ωστόσο, το άρθρο 1 σημείο 2 εφαρμόζεται από την 1η Μαρτίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Απριλίου 1995.

Για την Επιτροπή Franz FISCHLER Μέλος της Επιτροπής